Diari Oficial de la Generalitat Valenciana


Sumari del DOGV 8137, del 28-09-2017 (2017/8439)

RESOLUCIÓ de 15 de setembre de 2017, de la consellera de Justícia, Administració Pública, Reformes Democràtiques i Llibertats Públiques, per la qual s'aprova inicialment la relació de llocs de treball amb les dotacions de l'Oficina Fiscal a la Comunitat Valenciana i de la Unitat de Suport al Fiscal Superior.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8137

Data del DOGV
:   28-09-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/8439


Data del document
:   15-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 15 de setembre de 2017, de la consellera de Justícia, Administració Pública, Reformes Democràtiques i Llibertats Públiques, per la qual s'aprova inicialment la relació de llocs de treball amb les dotacions de l'Oficina Fiscal a la Comunitat Valenciana i de la Unitat de Suport al Fiscal Superior. [2017/8439]  
La disposició addicional setena de la Llei orgànica 19/2003, de 23 de desembre, de modificació de la Llei orgànica 6/1985, d'1 de juliol, del poder judicial (LOPJ), estableix que «les disposicions i normes organitzatives establides en aquesta llei orgànica seran referència en l'organització dels llocs de treball de les fiscalies i adscripcions de fiscalies, que només seran servits per funcionaris dels cossos al servei de l'Administració de justícia, als qui seran aplicables les normes reguladores de l'estatut jurídic que per als cossos esmentats s'estableixen en aquesta llei i en les disposicions reglamentàries que es dicten per a desplegar-la».  
La Llei orgànica del poder judicial, en l'article 521, estableix que l'ordenació del personal i la seua integració en les distintes unitats que conformen l'estructura de les oficines judicials, es realitzarà a través de les relacions de llocs de treball que s'aproven i que, en tot cas, seran públiques.  
Les relacions de llocs de treball contindran la dotació de tots els llocs de treball de les distintes unitats que componen l'oficina judicial, i indicaran la seua denominació, ubicació, els requisits exigits per al seu exercici, el complement general de lloc i el complement específic. Que també hauran de contindre necessàriament el centre de destinació, entre els quals es troben cada una de les fiscalies o adscripcions de fiscalies.  
  
Per un altre costat, l'article 522 de la referida llei disposa que les comunitats autònomes amb competències assumides, amb un informe previ del Consell General del Poder Judicial i negociació amb les organitzacions sindicals, aprovaran inicialment les relacions de llocs de treball de les oficines judicials dels seus respectius àmbits territorials. L'aprovació definitiva correspondrà al Ministeri de Justícia, que només podrà denegar-la per raons de legalitat.  
Que la relació de llocs de treball ha sigut negociada amb les organitzacions sindicals en la Mesa Sectorial de Justícia del dia 29 de juliol de 2016, i el Consell General del Poder Judicial en data 2 de febrer de 2017 ha emés l'informe previ, en sentit favorable.  
  
La Direcció General de Pressupostos de la Conselleria d'Hisenda i Model Econòmic ha emés informe favorable.  
En virtut d'allò que s'ha exposat, de conformitat amb el que disposen els articles 521 i 522 de la Llei orgànica del poder judicial, i en virtut de les atribucions que confereix a la consellera el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Aprovar inicialment la relació de llocs de treball amb les dotacions de l'Oficina Fiscal a la Comunitat Valenciana i de la Unitat de Suport al Fiscal Superior, que es contenen en l'annex d'aquesta resolució.  
  
  
Segon  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se potestativament recurs de reposició davant del mateix òrgan que la dicta, en el termini d'un mes, comptat des de l'endemà de la notificació o qualsevol altre recurs que estime escaient per a la defensa dels seus interessos.  
  
València, 15 de setembre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.